Source: http://monitorulneamt.ro/ceahlaul-incepe-sezonul-oficial-in-cupa-romaniei/
Timestamp: 2019-06-27 04:01:29+00:00

Document:
Ceahlăul începe sezonul oficial în Cupa României » Monitorul de Neamț și Roman
Ceahlăul începe sezonul oficial în Cupa României
■ miercuri seară, galben-negrii vor evolua în turul I al competiţiei în deplasare, la Oneşti, cu Viitorul Curiţa ■ pietrenii au două săptămîni de pregătire şi au jucat deja două partide amicale ■ campionatul Ligii 3 ar trebui să înceapă pe 25 august, dar seriile nu sînt încă stabilite ■
Nou-promovată în Liga 3, CSM Ceahlăul începe miercuri, 1 august, sezonul competiţional 2018-2019 cu un meci de Cupa României. De la ora 17.30, pe stadionul CSM din Oneşti, elevii lui Gabriel Rădulescu vor da piept cu Viitorul Curiţa, în primul tur al întrecerii naţionale. Va fi un meci cu o singură cîştigătoare, după 90 de minute, prelungiri sau după lovituri de departajare, iar echipa care va merge mai departe va evolua în turul secund peste două săptămîni, pe 15 august. Gazdele au ajuns în faza naţională după ce au reuşit să-şi adjudece Cupa României – faza judeţeană, în finala cîştigată clar, cu 6-1 (3-0) în faţa formaţiei Uzu Dărmăneşti. În ediţia precedentă a Ligii 4 Bacău, Viitorul Curiţa a încheiat pe locul II, la 8 puncte distanţă de campioana întrecerii judeţene, Gauss Bacău. De menţionat că pietrenii au mai întîlnit formaţia băcăuană anul acesta, dar într-un meci amical din perioada pregătirilor pentru reluarea sezonului Ligii 4. Partida a avut loc pe terenul sintetic de la stadionul Ceahlăul pe 17 februarie, iar elevii lui Gabriel Rădulescu au cîştigat atunci cu scorul de 3-1 (Copoţ-Barb, din 11 metri, Robert Vasile şi Zaharia). De asemenea, Viitorul Curiţa a fost adversar şi în ediţia precendentă a Cupei României, tot în turul I, băcăuanii fiind eliminaţi de Cimentul Bicaz, după victoria cu 2-0 obţinută de gazde pe terenul de sub baraj. „Mergem cu încredere, vrem să ne calificăm mai departe în Cupă“ a fost prima declaraţie a profesorului Gabriel Rădulescu, antrenorul principal al CSM Ceahlăul la momentul aflării adversarului din turul I al Cupei. În cele două jocuri amicale disputate în pregătirea din această vară (0-1 cu Bucovina Rădăuţi şi 1-1 cu FC Botoşani II), tehnicianul galben-negrilor a rulat un lot de 21 de jucători, între care noile achiziţii Barna, Dumbrăvean, Coteţ, Babii, Antim, Cuibari, Cosmin Ţapu, Cernăuţanu (în probe), dar şi juniori de la echipa U19 a clubului (Vîlea, Gabor, Sârbie, Pîntea). Pînă la debutul campionatului Ligii 3, programat pe 25 august, CSM Ceahlăul mai are suficient timp de pregătire, iar după meciul din Cupă, sîmbătă, 4 august, îşi va testa din nou nivelul de joc într-un amical cu Foresta Suceava, în deplasare. Dacă vor reuşi să treacă de Viitorul Curiţa, pietrenii vor evolua pe 15 august în turul secund al Cupei României, iar pe 19 august va fi Supercupa Adrian Popa, întrecere organizată de Asociaţia Judeţeană de Fotbal Neamţ.
34 de mecuri knock-out
În ceea ce priveşte etapa inaugurală a Cupei României, trebuie precizat că în competiţie sînt prezente cele 42 de cîştigătoare ale fazei judeţene a trofeului, şi 26 de echipe care au evoluat în ediţia precedentă a Ligii 3. Miercuri, 1 august se vor disputa 34 de meciuri, într-o singură manşă, eliminatorie, programul complet fiind: Viitorul Albeşti (Botoşani) – Sănătatea Darabani (Botoşani); Viitorul Liteni (Suceava) – CSM Paşcani; Viitorul Curiţa – CSM Ceahlăul; FC Vultureşti (Vaslui) – Unirea Mirceşti (Iaşi); Voinţa Lanuri (Buzău) – CSM Rîmnicu Sărat; Sportul Ciorăşti (Vrancea) – CSM Focşani; Univ. Dunărea de Jos Galaţi – Sportul Chişcani (Brăila); Viitorul Ianca (Brăila) – Victoria Traian (Brăila); Pescăruşul Sarichioi Jr. (Tulcea) – Delta Tulcea; CS Mihail Kogălniceanu (Constanţa) – Agricola Borcea (Călăraşi); Mostiştea Ulmu (Călăraşi) – ACSM Oltenita (Călăraşi); Viitorul Axintele (Călăraşi) – ACS Înainte Modelu (Călăraşi); Fotbal Club R Bucureşti – Viitorul Domnesti (Ilfov); CS Argeşul Mihăileşti (Giurgiu) – CSO Bragadiru (Ilfov); ACS Drăgăneşti Vlaşca (Teleorman) – Sporting Roşiori 2008 (Teleorman); Unirea Bascov (Argeş) – CS Atletic Bradu (Argeş); Gloria 2015 Corneşti (Dîmboviţa) – AS FC Aninoasa (Dîmboviţa); U Craiova 1948 – CS Internaţional Băleşti (Gorj); Petrolul Ţicleni (Gorj) – Viitorul Simian (Mehedinţi); CSM Slatina (Olt) – Cozia Călimăneşti (Vîlcea); AS Croaţia Clocotici (Caraş) – Nuova Mama Mia Becicherecu Mic (Timiş); Fortuna Becicherecu Mic (Timiş) – Ghiroda (Timiş); Victoria Zabrani (Arad) – Millenium Giarmata (Timiş); Dacia Gepiu (Bihor) – Gloria Lunca Teuz Cermei (Arad); Sportul 2015 Petreşti (Alba) – CS Hunedoara; Viitorul Şelimbăr (Sibiu) – ACS FC Avrig (Sibiu); Sticla Arieşul Turda (Cluj) – CS Iernut (Mureş); Crasna Moftinu Mic (Satu Mare) – Unirea Tăşnad (Satu Mare); Rapid Jibou (Sălaj) – Minaur Baia Mare; Unu Fotbal Gloria Bistriţa – Unirea Dej (Cluj); Mureşul Rusii – Munti (Mureş) – Avîntul Reghin; Nemere Ghelinţa (Covasna) – ACS KSE Tîrgu Secuiesc (Covasna); Unirea Cristuru Secuiesc (Harghita) – AFC Odorheiu Secuiesc (Harghita); Precizia Săcele (Braşov) – CS Păuleşti (Prahova). Conform articolului 30, punctul 9 din ROAF, în caz de egalitate după 90 de minute de joc, se vor disputa prelungiri şi, dacă egalitatea va persista, se vor executa lovituri de departajare. Pînă în faza 16-imilor, echipa gazda are obligaţia asigurării costurilor de organizare, cu excepţia baremurilor de arbitraj care vor fi suportate în procente egale 50%-50% de către ambele echipe. Echipa gazdă are obligaţia de a achita baremul de arbitraj în întregime, echipa oaspete avînd obligaţia de a achita ulterior către clubul gazdă jumătate din valoare.
Cuvinte cheie:Ceahlaulcupainincepeoficialromânieisezonul
Ne pîndeşte pesta porcină
Performerii de la Cupa Mariko Inn
Actualitate39 de minute în urmă

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM